**ΕΠΑΝΑΛΗΠΤΙΚΟ ΦΥΛΛΟ ΕΡΓΑΣΙΑΣ ΣΤΗΝ ΙΣΤΟΡΙΑ Γ΄ ΓΥΜΝΑΣΙΟΥ**

**Το κίνημα του Διαφωτισμού**

1. **Να ορίσετε το κίνημα του Διαφωτισμού** (βασικά χαρακτηριστικά, χρονική διάρκεια, βασικοί εκπρόσωποι). Βλ. σ. 11
2. Να παρουσιάσετε τις **κύριες πολιτικές αντιλήψεις** στο πλαίσιο του Ευρωπαϊκού Διαφωτισμού. Βλ. σ. 11-12 + Παραθέματα 3, 4

[*φυσικά δικαιώματα, κοινωνικό συμβόλαιο, δικαίωμα αντίστασης απέναντι στο τυραννικό καθεστώς, λαϊκή κυριαρχία, διάκριση των εξουσιών – Λοκ, Ρουσό, Μοντεσκιέ*]

1. Ποιες αντιλήψεις υποστήριξαν οι διαφωτιστές **για τη θρησκεία, την εκπαίδευση και τη λειτουργία της οικονομίας**; Βλ. σ. 12-13 + Παραθέματα 5, 6

[*ανεξιθρησκία, απόρριψη της μισαλλοδοξίας, η παιδεία ως μέσο προόδου, νέος ρόλος για τον δάσκαλο, περιορισμένη επέμβαση του κράτους στην οικονομική ζωή – Βολτέρος, Ρουσό, Σμίθ*]

1. Τι ήταν η **Εγκυκλοπαίδεια**; Βλ. σ. 13

[*συλλογικό έργο, παρουσίαση νέων γνώσεων και ιδεών – Ντιντερό, Ντ’Αλαμπέρ*]

**Η αμερικανική επανάσταση**

1. Να διαβάσετε το προοίμιο της **Αμερικανικής Διακήρυξης της Ανεξαρτησίας [παράθεμα σ. 15]** και να εντοπίσετε **επιδράσεις του Ευρωπαϊκού Διαφωτισμού** στο συγκεκριμένο κείμενο. Βλ. σ. 15

[*αξιοποίηση των πολιτικών αντιλήψεων του Λοκ*]

1. Να παρουσιάσετε τον **τρόπο οργάνωσης του πολιτεύματος στις Η.Π.Α**. με βάση το αμερικανικό σύνταγμα του 1787. Βλ. σ. 15

[*ομοσπονδία και διάκριση των εξουσιών, κεντρική κυβέρνηση και πολιτείες, επιμέρους εξουσίες*]

**Ονόματα και ημερομηνίες:**

* Διακήρυξη Αμερικανικής Ανεξαρτησίας: 4 Ιουλίου 1776 – Εθνική Επέτειος Η.Π.Α.
* Τόμας Τζέφερσον, Βενιαμίν Φραγκλίνος (δύο από τους πέντε συντάκτες της Διακήρυξης της Αμερικανικής Ανεξαρτησίας)
* Τζορτζ Ουάσιγκτον (αρχιστράτηγος) – Η πόλη Ουάσιγκτον πρωτεύουσα των Η.Π.Α.

**Η έκρηξη και η εξέλιξη της Γαλλικής Επανάστασης**

1. Να παρουσιάσετε τις **κοινωνικές συνθήκες που οδήγησαν στην έκρηξη** της γαλλικής επανάστασης. Βλ. σ. 16 + Γελοιογραφία σ. 16

[*κλήρος, ευγενείς και Τρίτη τάξη, ανισότητα υποχρεώσεων και δικαιωμάτων, δυσαρέσκεια της αστικής τάξης, δυσφορία για τις συνθήκες ζωής*]

1. Να αφηγηθείτε τα **γεγονότα** που οδήγησαν στην **άλωση της Βαστίλης**. Βλ. σ. 16
2. Να διαβάσετε το απόσπασμα από τη **Διακήρυξη των Δικαιωμάτων** του Ανθρώπου και του Πολίτη. Να παρουσιάσετε τις **επιδράσεις του Ευρωπαϊκού Διαφωτισμού** στα επιμέρους άρθρα. Βλ. σ. 17 + Παράθεμα 1
3. Να παρουσιάσετε τις σημαντικότερες **πολιτικές αποφάσεις και εξελίξεις στο πλαίσιο της Συντακτικής Συνέλευσης** (μετά την άλωση της Βαστίλης). Βλ. σ. 17

[*Διακήρυξη των Δικαιωμάτων …, τρία πολιτικά ρεύματα, πρώτο σύνταγμα-συνταγματική μοναρχία, διάκριση των εξουσιών, περιορισμένο δικαίωμα ψήφου, κατάργηση προνομίων των ευγενών*]

1. Να παρουσιάσετε τις **πολιτικές αντιλήψεις του Ροβεσπιέρου** με βάση τις γνώσεις και λαμβάνοντας υπόψη τα όσα ο ίδιος υποστήριξε κατά καιρούς στη Συμβατική Εθνοσυνέλευση (1793, 1794) Βλ. σ. 19 + Παράθεμα 4 σ. 19 + Παραθέματα 1 και 3 σ. 21,22]
2. Να παρουσιάσετε τις σημαντικότερες πολιτικές αποφάσεις και εξελίξεις κατά την περίοδο της Τρομοκρατίας. Βλ. σ. 19

[*Επαναστατική κυβέρνηση, αναδιοργάνωση εθνικού στρατού, μαζικές εκτελέσεις, λατρεία Ανώτατου Όντος, ακραία μέτρα*]

1. Να εξηγήσετε γιατί η Γαλλική Επανάσταση αποτελεί τομή στην ευρωπαϊκή και παγκόσμια ιστορία. Βλ. σ. 21

**Ονόματα και Ημερομηνίες**

* Λουδοβίκος 16ος και Μαρία Αντουανέτα
* Άλωση της Βαστίλης: 14 Ιουλίου 1789 – Εθνική Επέτειος Γαλλίας
* Διακήρυξη Δικαιωμάτων του Ανθρώπου και του Πολίτη: 26 Αυγούστου 1789
* Ροβεσπιέρος
* Ναπολέων: Γάλλος στρατηγός, αργότερα Πρώτος Ύπατος και τελικά Αυτοκράτορας της Γαλλίας, εκστρατείες-κατακτήσεις, αποτυχία στη Ρωσία, υποχώρηση
* Μάχη στο Βατερλό: 1815 – Ήττα Ναπολέοντα
* Συνέδριο Βιέννης: 1815 – Παλινόρθωση/Ιερή Συμμαχία (Ρωσία, Αυστρία, Πρωσία)

**Συνελεύσεις (κατά σειρά)**

**Α΄ φάση**: Συνέλευση Τριών Τάξεων – Εθνοσυνέλευση (Όρκος του Σφαιριστηρίου) – Συντακτική Συνέλευση – Νομοθετική Συνέλευση

**Β΄ φάση**: Συμβατική Συνέλευση

**Γ΄ φάση**: Διευθυντήριο - Ναπολέων

**Άσκηση**: Με βάση τις ιστορικές σου γνώσεις να αντιστοιχίσεις τις Συνελεύσεις που έγιναν κατά τη διάρκεια της Γαλλικής Επανάστασης με όλες τις αποφάσεις της στήλης Β΄ σημειώνοντας το αντίστοιχο γράμμα.

|  |  |
| --- | --- |
| **Α΄ Συνελεύσεις**  **(κατά χρονολογική σειρά)** | **Β΄**  **(Αποφάσεις Συνελεύσεων)** |
| 1. Εθνική Συνέλευση (Εθνοσυνέλευση) 2. Συντακτική Συνέλευση 3. Νομοθετική Συνέλευση (Βουλή) 4. Συμβατική Συνέλευση | α) Πρώτο Σύνταγμα της Γαλλικής Επανάστασης (συνταγματική μοναρχία)  β) Θέσπιση της καθολικής ψηφοφορίας  γ) Κατάργηση της μοναρχίας - Αβασίλευτη δημοκρατία  δ) Διακήρυξη των Δικαιωμάτων του Ανθρώπου και του Πολίτη  ε) Όρκος του Σφαιριστηρίου |

**Τα επαναστατικά κινήματα 1820-21, 1830, 1848 στην Ευρώπη**

1. Να αναφέρετε τα **κύρια πολιτικά ρεύματα** που αμφισβητούσαν τις αποφάσεις των ηγεμόνων της Ευρώπης. Βλ. σ. 26

[*μετριοπαθείς φιλελεύθεροι, ριζοσπάστες δημοκρατικοί, σοσιαλιστές*]

1. Να ορίσετε την **αρχή των εθνοτήτων**. Βλ. σ. 26
2. Ποιο ήταν το **πρώτο εθνικό κίνημα** στην Ευρώπη που οδήγησε στη δημιουργία **ανεξάρτητου κράτους**; Βλ. σ. 27
3. Με βάση τις γνώσεις σας και το Παράθεμα 1 (σ. 38) να εξηγήσετε τα **αίτια των επαναστάσεων του 1848**. Βλ. σ. 38

[*οικονομικά-κοινωνικά «επιδιώξεις κοινωνικού χαρακτήρα…εργάτες», εθνικά αίτια «εθνικισμός», πολιτικά «φιλελευθερισμός», «ιδέες που κληροδότησε η γαλλική επανάσταση»*]

1. Τα περισσότερα κινήματα του 1848 απέτυχαν. Με ποιο τρόπο **επηρέασαν το πολιτικό τοπίο** στην Ευρώπη; Βλ. σ. 39, 40

[*άνοιξη των λαών, ενίσχυση της μεγαλοαστικής τάξης, ανάδειξη εθνικών αιτημάτων, βασικοί κοινωνικοί αντίπαλοι: αστοί-εργάτες*]

**Ανακεφαλαιωτικός Πίνακας Επαναστατικών κινημάτων**

* 1820 – Ισπανία
* 1820-21 – Ιταλία
* 1821 – Ελλάδα
* 1830 – Γαλλία, Βέλγιο, Πολωνία
* 1848 – Γαλλία, Αυστρία, Ουγγαρία, Πρωσία

**Ανακεφαλαιωτικές Ασκήσεις**.

*Προσπάθησε να βάλεις στη σωστή χρονολογική σειρά τα παρακάτω ιστορικά γεγονότα:*

1. Όρκος του Σφαιριστηρίου
2. Διακήρυξη των Δικαιωμάτων του Ανθρώπου και του Πολίτη
3. Περίοδος της Τρομοκρατίας
4. Ναπολεόντειοι Πόλεμοι
5. Άλωση της Βαστίλης
6. Αμερικανική Διακήρυξη της Ανεξαρτησίας
7. Συνέδριο Βιέννης – Παλινόρθωση
8. Μάχη στο Βατερλό – Ήττα του Ναπολέοντα

|  |  |  |  |  |  |  |  |
| --- | --- | --- | --- | --- | --- | --- | --- |
| 1- | 2- | 3- | 4- | 5- | 6- | 7- | 8- |

*Με βάση τις ιστορικές σου γνώσεις να χαρακτηρίσεις τις παρακάτω διατυπώσεις ως Σωστές ή Λανθασμένες με ένα* ***Σ ή Λ*** *αντίστοιχα. Να υπογραμμίσεις το συγκεκριμένο σημείο της διατύπωσης που κρίνεις ότι είναι Λανθασμένο.*

1. Κατά τον Ρουσό ο δάσκαλος δεν πρέπει να λειτουργεί ως αυθεντία, αλλά να οδηγεί τον μαθητή στην ανακάλυψη των απαντήσεων.
2. Κατά τη διάρκεια της Γαλλικής Επανάστασης διαμορφώθηκαν τρία πολιτικά ρεύματα (δεξιά, κέντρο, αριστερά).
3. Κατά την α΄ φάση της Γαλλικής Επανάστασης καταργήθηκε η μοναρχία.
4. Μία από τις μεταρρυθμίσεις του Ροβεσπιέρου ήταν ο νέος νομικός κώδικας, που πήρε και το όνομά του.
5. Η περίοδος που ακολούθησε μετά την ήττα του Ναπολέοντα και το συνέδριο της Βιέννης ονομάστηκε "παλαιό καθεστώς".
6. Κατά τον Λοκ η πολιτική εξουσία πρέπει να βρίσκεται στα χέρια του λαού.
7. Ο Μοντεσκιέ υποστήριξε τη διάκριση του εξουσιών σε εκτελεστική, νομοθετική και δικαστική.
8. Ο Ρουσό υποστήριξε ότι ο δάσκαλος πρέπει να λειτουργεί ως αυθεντία.
9. Οι ιδέες του Διαφωτισμού συνοψίστηκαν στην Εγκυκλοπαίδεια.
10. Ο Διαφωτισμός ήταν κατά κύριο λόγο καλλιτεχνικό κίνημα.
11. Η Ιερή Συμμαχία ιδρύθηκε από την Αγγλία, την Αυστρία και την Πρωσία το 1815.
12. Ο Διαφωτισμός πρόβαλε την άποψη ότι ο άνθρωπος μπορεί να προοδεύει συνεχώς.
13. Πρωτεργάτες της Εγκυκλοπαίδειας ήταν οι Γάλλοι διαφωτιστές Ντιντερό και Βολτέρος.
14. Ο Ρουσό υποστήριξε τη διάκριση των εξουσιών.
15. Η εκτελεστική εξουσία σύμφωνα με το Αμερικανικό Σύνταγμα (1787) ασκείται από τον Πρόεδρο που εκλέγεται κάθε 4 χρόνια απ' ευθείας από τον λαό.
16. Οι Η.Π.Α. αποτελούν ομοσπονδία αποικιών.
17. Κατά την περίοδο της Τρομοκρατίας ηγετική φυσιογνωμία ήταν ο Ναπολέων.
18. Το τέλος της κυριαρχίας του Ναπολέοντα στην Ευρώπη σήμανε η ήττα των Γάλλων στο Βατερλό το 1815.
19. Πρωτεργάτες της Εγκυκλοπαίδειας ήταν οι Γάλλοι διαφωτιστές Ντιντερό και Μοντεσκιέ.
20. Η Διακήρυξη της Ανεξαρτησίας είχε συνταχθεί από τους Τόμας Τζέφερσον και Τζόρτζ Ουάσιγκτον.
21. Κατά τη διάρκεια της Γαλλικής Επανάστασης οι πολιτικές απόψεις γίνονταν ευρύτερα γνωστές μέσω της Εγκυκλοπαίδειας.
22. Κατά τη διάρκεια της Γαλλικής Επανάστασης η Συντακτική συνέλευση αποφάσισε την εθνικοποίηση της περιουσίας του κλήρου.
23. Το τέλος της κυριαρχίας του Ναπολέοντα στην Ευρώπη σήμανε η ήττα των Γάλλων το 1812 στη Ρωσία.
24. Η Ελληνική Επανάσταση ήταν το πρώτο κοινωνικό κίνημα που πέτυχε τον στόχο του.
25. Οι επαναστάσεις του 1848 ονομάστηκαν «άνοιξη των λαών».